Tarun Gogoi

Tarun Gogoi (bengali: তরুণ গগৈ, hindi: तरुण गोगोई; født 11. oktober 1934 på Rangajan Tea Estate i Assam Province i Britisk India, død 23. november 2020 i Guwahati i Assam i India) var en indisk politiker. Han var Chief Minister for Assam fra 2001 til 2016.

Liv og virke

Bakgrunn 
Tarun Gogoi var av en etnisk assamesisk tai-ahom-familie i Rangajan Tea Estate , den gang i distriktet Sibsagar, senere distriktet Jorhat i Assam. Hans far Kamaleshwar Gogoi var lege på Rangajan Tea Estate og hans mor Usha Gogoi var yngre søster av den assamesiske dikter Ganesh Gogoi.

Han ble utdannet som jurist ved Universitetet i Guwahati.

Gogoi fiftet seg den 30. juli 1972 med Dolly Gogoi, en zoolog ved universitetet. De fikk to barn. Datteren Chandrima Gogoi, som fok en MBA, og sønnen Gaurav Gogoi, som studerte offentlig forvaltrning ved New York University og ble medlem av Kaliabors parlament.

Politiker
Han var medlem av Kongresspartiet og ledet partiet til tre valgseiere på rad i Assam. Han var medlem av Lok Sabha i Indias parlament (1971–1984, 1991–1996, 1998–2001), av Assams lovgivende forsamling (1996–1998, og siden 2001), og var  Chief Minister for Assam i femten år (2001-2016), den så langt lengst regjerende i dette sjefsembede.

I sin karriere som Chief Minister er Gogoi blitt tilskrevet å ha bragt til forhandlingsbordet de mange militante grupperinger som opererte i denne indiske delstaten, blant dem Asoms forente frigjøringsfront (ULFA), og klart å legge en stor demper på deres militante virksomhet. Da han tiltrådte embedet hadde den militante oppstanden nådd nye høydser, men en rekke bombeeksplosjoner i Guwahati tilskrevet ULFA, store uroligheter, voldelige kampanjer etter inkorporeringen av Bodoland Territorial Region, og militante  angrep utløst av radikale angrep på hindi-talsmenn.  Da han avsluttet sitt styre, var delstaten preget av vesentlig bedre fungerende rettsvesen og ordensmakt, og det aller meste av hans embedstid hadde vært relativt sett lite plaget av voldeligheter.

Han tilskrives også å ha forbedret delstatens økonomi. Han fikk den bort fra bankerottens rand, og igangsatte forskjellige statlige hjelpeprogrammer særlig for de landlige distrikter. Hans initiering av utviklingsprosjekrer i delstaten fikk også stanset kapitalflukten fra Assam.

Aktualiseringen av det nasjonale borgerregister for Assam begynte også i hans embedstid.

Død
Den 26. august 2020 ble Gogoi innlagt på sykehus med COVID-19 og gitt blodplasma i Guwahati i Assam. Han døde tre måneder senere den 23. november av komplikasjoner grunnet covid-19, i en alder av 86 år.

Referanser

Indiske politikere
Personer fra Jorhat District i Assam
Dødsfall relatert til covid-19 i India
Politikere ofre for covidpandemien